Ishockey under Vinter-OL 2018 – Menn

**Ishockey for menn** var en turnering under vinter-OL 2018 som ble arrangert i Pyeongchang i Sør-Korea fra 14. til 25. februar 2018.

Tolv land deltok i turneringen; åtte av dem var direkte kvalifisert grunnet deres plassering på IIHFs verdensranking, Sør-Korea var direkte kvalifisert som vertsnasjon, mens de siste tre skal kvalifisere seg gjennom kvalifiseringsturneringer. Lag fra tolv land ble seedet i tre grupper for gruppespillet. Turneringen bestod således av 28 kamper: 18 i gruppespillet; fire kvalifiseringskamper, fire kvartfinaler, to semifinaler, bronsefinalen og finalen.

Etter fem olympiske turneringer på rad der National Hockey League (verdens største profesjonelle ishockeyliga) lot sine spillere delta i OL og justerte sin spilleplan  for å imøtekomme turneringen, annonserte NHL i 2017 at de ikke ville la sine spillere delta i OL. Dermed blir turneringen den første siden 1994 uten NHLs deltagelse. NHL sikret en samarbeidsavtale med Det internasjonale ishockeyforbundet (IIHF) og IOK, som ble enige om å etablere en svarteliste som forbyr landslagene fra å nominere eller akseptere spillere under NHL-kontrakt til sine landslagstropper.

Canada var regjerende olympiske mestre men klarte ikke å forsvare tittelen for tredje gang på rad etter at de på sensasjonelt vis røk ut mot Tyskland i semifinalen.

## Medaljevinnere

## Arenaer

Turneringen skal avvikles i to arenaer i Pyeongchang. Hovedarenaen blir Gangneung Hockey Centre ble ferdigbygget i mars 2017. Arenaen har en tilskuerkapasitet på 10 000 tilskuere.

Den andre arenaen er Kwandong Hockey Centre som ble ferdigbygget i februar 2017. Arenaen har en tilskuerkapasitet på rundt 6 000 tilskuere.

## Format
Formatet er det samme som i 2010 og 2014. I gruppespillet vil 12 lag fordelt på 3 grupper (med 4 lag i hver) spille tre gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.

Etter at gruppespillet er avsluttet vil alle lag bli rangert fra 1D til 12D. Rangeringen blir avgjort etter følgende kriterier:

* Høyere gruppeplassering
* Flest poeng
* Bedre målforskjell
* Flest mål
* Bedre plassering på 2013 IIHF verdensranking

De fire beste lagene i gruppespillet (det beste laget i hver gruppe (1D-3D) samt det beste laget på andreplass med det beste resultat) går til kvartfinalene, mens de resterende åtte lagene skal spille kvalifiseringskamper for å kvalifisere seg til kvartfinale (kalt «gruppe E»). Kvalifiseringskampene vil være:

*5D mot 12D (vinner blir E1)
*6D mot 11D (vinner blir E2)
*7D mot 10D (vinner blir E3)
*8D mot 9D (vinner blir E4)

Taperne av disse kvalifiseringskampene blir rangert fra 9.- til 12.-plass ut fra rangeringen deres i gruppespillet. Vinnerne vil spille kvartfinale:

*1D mot E4 (vinner blir F1)
*2D mot E3 (vinner blir F2)
*3D mot E2 (vinner blir F3)
*4D mot E1 (vinner blir F4)

De fire seirende lagene spiller semifinale, hvor de fire tapende lagene blir rangert fra 5.- til 8.-plass. Hjemmelaget i semifinalen blir det høyest rangerte laget etter gruppespillet:

*F1 mot F4
*F2 mot F3

De to seirende lagene skal spille i finalen, mens de to tapende lagene skal spille bronsefinale. Hjemmelaget i både bronsefinalen og semifinalen blir det høyest rangerte laget etter gruppespillet.

### Prosedyre for overtid og straffeslag
Overtidsperioden i det innledende gruppespillet spilles varer fem minutter og spilles med tre utespillere på hvert lag og vinnes når et av lagene scorer et mål («sudden death»). I tilfelle av en utvisning spilles det fire mot tre eller fem mot tre. Når utvisningen utløper returnerer den utviste spillere på banen inntil neste spillstopp, hvoretter spill i tre mot tre fortsetter. Hvis kampen stadig er uavgjort avgjøres kampen på straffeslag, hvor hvert lag velger 5 spillere som skal prøve å score på motstanderens mål på best av 5. Hvis kampen stadig er uavgjort etter de 5 straffeslagene fortsetter det i sudden death inntil et av lagene scorer (som omtales som «Game Winning Shot», GWS).

I sluttspillskamper (med unntak av finalen) varer overtidsperioden 10 minutter og spilles fire mot fire. I finalen varer overtidsperioden 20 minutter og spilles med 5 mot 5. Alle sluttspillskamper skal i tilfelle av et uavgjort resultat avgjøres med straffeslag med fem skyttere (best av 5), etterfulgt av tie-breaker straffeslag etter behov.

### Coach's Challenge
Ved IIHFs halvårlige kongress i 2017 ble det besluttet å tillate at trenerne kan utfordre dommeravgjørelser (såkaldt «Coach's Challenge»), noe NHL innførte innen 2015/16-sesongen. Denne endringen ville gjelde fra og med den olympiske ishockeyturneringen i 2018 og for både herre- og kvinnesiden.

Det er to situasjoner hvor treneren kan utfordre dommeravgjørelser:

* Mistenkt offside-situasjon innen et mål er scoret
* Interference mot målvakt

Hvert lag kan kun bruke en «Coach's Challenge» per spillstopp. Trenere kan utfordre en dommeravgørelse om offside til enhver tid bortsett fra i det siste spilleminuttet av tredje periode og i overtidsperioden. Hvis dommeravgjørelsen reverseres vil laget få en to-minutters lagstraff. I tilfelle av målvaktsinterference skal laget ha minst én 30-sekunders time-out for å kunne kreve en Coach's Challenge. Hvis avgjørelsen ikke omgjøres vil laget miste sin time-out.

Etter at et mål er scoret eller ser ut til å ha blitt scoret i siste minutt av tredje periode eller i overtidsperioden, kan videomåldommeren (IIHF Video Goal Judge Booth Operations) iverksette en videogjennomgang av en situasjon som ellers ville være underlagt en «Coach's Challenge».

## Deltagelse av NHL-spillere
Det var lenge usikkert om National Hockey League (NHL) ville frigi spillerne så de kan delta i OL. Grunnen til dette var uenigheter om hvem som økonomisk skulle sikre spillernes transport og forsikring. Ved de siste fem vinterlekene (siden Nagano 1998) hadde Den internasjonale olympiske komité (IOK) og Det internasjonale hockeyforbundet (IIHF) bidratt økonomisk overfor NHL for å få verdens beste hockeyspillere til å delta i OL: ved Sotsji 2014 bidro IIHF med 18 millioner USD og IOK med 14 millioner USD for å sikre NHL-spillernes deltagelse.

Men IOK var bekymret for at hvis de fortsetter med å gi ishockey særbehandling ved å betale forsikringssummene og transport for spillerne, ville andre profesjonelle idrettsforbund (blant annet for basketball, tennis og golf) kreve at IOK kompenserer deres utøvere på tilsvarende måte når de deltar i enten vinter eller sommer-OL. IOK besluttet derfor den 23. april 2016 at de ikke ønsket å bidra økonomisk for transport og forsikring til NHL-spillerne. IIHF ønsket NHL-deltagelse, men hadde ikke selv midlene til å dekke utgiftene alene. NHL derimot ofret mange penger da ligaen stopper alle aktiviteter i de tre ukene lekene pågår og risikerer skader på spillerne uten å motta noe av OLs inntjening. NHLs kommisjonær Gary Bettman uttalte følgende: «We don't make money going to the Olympics. In fact, we kind of disappear for two weeks because historically the IOC hasn't even let us join in promoting our participation in the Olympics». Bettman sa også uttalt at en rekke faktorer må tas hensyn til, fra spillernes ønske om å delta i OL-turneringen OL.

IIHFs president René Fasel har uttalt følgende om konflikten: «Ønsket vårt er å ha med de beste spillerne, men at IOC ikke dekker de økonomiske utgiftene slik de har gjort de siste fem OL, putter oss i en vanskelig situasjon. Enda vanskeligere enn tidligere». Selv om at IIHF har sagt at de vil ta kostnaden, uttrykte NHL-direktør Gary Bettmann bekymringer vedrørende at penger som burde vært brukt på grasroten i ishockey går til stjernene i OL.

NHLs underkommisjonær Bill Daly uttalte at NHL og spillerforeningen NHLPA ville komme til en endelig beslutning i desember 2016 eller januar 2017. Den 2. desember ble det kjent at NHL hadde tilbudt ligaens spillerorganisasjon, National Hockey League Players' Association (NHLPA), å frigi spillerne for OL-deltagelse i bytte mot at spillerne forlenget den gjeldende arbeidsavtalen med tre år, slik at ligaen unngikk streiketrussel frem til 2025. NHLPA avviste tilbuddet, og forhandlingene var dermed fastlåst.

Den 3. april 2017 offentliggjorde NHL sin avgjørelse om ikke å la ligaen ha en OL-pause i februar og dermed å frigi spillerne til OL-turneringen. 

Blant argumentene imot å sette ligaen på pause og la NHL-spillerne få delta var at den 17 dager lange pausen i ligaen ligger i en økonomisk viktig periode etter at National Football Leagues (NFL) sesong var ferdigspilt og innen Major League Baseballs (MLB) sesongstart. Ifølge uttalelsen er de fleste klubbene i mot en pause, og i tillegg har undersøkelser hos fansen avslørt at flertallet av dem (73% i USA og 53% i Canada) også er mot en OL-pause. De nevner også at en mere kompakt spilleplan som følge av OL-pausen kan gjøre spillerne mer slitne, mer utsatt for slitasje og sjansen for skade er større. Påvirkningen OL-pausen har på de ulike lagene alt etter hvor mange spillere som blir sendt ble også nevnt. Økonomiske årsaker omfattet også at NHLs ikke har tjent på deres spilleres deltagelse i turneringen, og at NHL-spillernes deltagelse i OL-turneringene siden 1998 ikke har bidratt nevneverdig til sportens markedsføring og utbredelse.

Nyheten ble møtt av skuffelse og frustasjon fra både spillere, fans og spillerorganisasjonen NHLPA. Ottawa Senators' Erik Karlsson omtalte beslutningen som en «Fullstendig katastrofe [...] verdens verste beslutning», mens Colorado Avalanche' Gabriel Landeskog sa at han «trodde det var en forsinket aprilspøk». New York Rangers-målvakten Henrik Lundqvist skrev følgende på twitter: «En stor mulighet til å markedsføre sporten på en større arena er sløst bort, men framfor alt er dette en stor skuffelse for alle spillerne som ikke får delta i det mest spennende eventyret innen idretten». De canadiske NHL-spillerne Marc-Edouard Vlasic (San Jose Sharks) og Carey Price (Montreal Canadiens) uttrykte også skuffelse over NHLs beslutning. NHLPA uttalte at de var skuffet og uenig i NHLs «kortsiktige beslutning om å ikke fortsette vår deltakelse i OL.»

IIHFs president René Fasel sa følgende: «IIHF er dypt skuffet over å høre om kommissær Bettmans beslutning om ikke å la NHL-spillere ta del i 2018-OL. Selv om vi respekterer NHLs grunner for ikke å delta, skjuler det ikke det faktum at dette er en beslutning som vil frata ishockeyfans hva som er uten tvil den øverste internasjonale ishockeyturneringen som vi har vært privilegert til tå nyte siden 1998. Når alt kommer til alt er det ishockey som taper på dette. Vi må huske at noen av de største OL-øyeblikkene ikke har innebært NHL-spillere i det hele tatt. Vi vil gå videre og fortsette forberedelsene til Pyeongchang. Vi har fortsatt en oppgave med å fremme og viderebygge spillet vårt i Asia, og vi vil jobbe hardt for dette.»

Norges landslagstrener Petter Thoresen, som selv spilte i fem OL-turneringer, sa følgende om avgjørelsen: «Dette er ekstremt synd for spillerne. Det blir en helt annen ramme rundt et OL når de beste hockeyspillerne er med. Nå blir det et antiklimaks. OL er stort i seg selv, men selvfølgelig er det ikke så kult når de beste spillerne ikke er med. Det er bare i OL de aller beste kan være med. I et VM er det beste opptatt med Stanley Cup. Det er synd for hele OL. Men først og fremst er det trist for spillerne. For dem er OL stort. Jeg er helt sikker på at utøverne ikke liker dette. De vil stille opp for landet sitt.»

Den russiske NHL-stjernen og lagkapteinen for Washington Capitals, Aleksandr Ovetsjkin, har flere ganger uttalt at han reiser til OL uavhengig av NHLs beslutning. Washington Capitals eier Ted Leonis har også uttalt at han ville støtte spillere som Ovetsjkin og Nicklas Bäckström som ville representere sine land i OL, selv hvis han ble pålagt bot eller straffet for å la spillerne delta i OL.

## Russland utestenges fra OL
Den 5. desember 2017 ble valgte Den internasjonale olympiske komité (IOK) å utestenge Russland som nasjon fra OL i som følge av McLaren-rapporten, som konkluderte med at Russland sto bak et omfattende, statsstøttet dopingprogram. Som følge av dette ble Russlands visestatsminister Vitalji Mutko og tidligere visesportsminister Jurij Nagornykh ble utestengt fra OL på livstid, mens presidenten i Den russiske olympiske komité, Aleksandr Zjukov, ble suspendert som IOK-medlem.  Dmitrij Tsjernysjenko ble fratatt jobben med å planlegge vinter-OL i Beijing i 2022, og ingen russiske politikere får akkreditering til OL. Russiske flagg ville ikke bli brukt under OL, og den russiske nasjonalsangen vil ikke bli spilt under lekene. Enkeltutøvere som kan bevise egen uskyld ville kunne få spesialtillatelse til å delta i nøytrale drakter under navnet «Olympiske utøvere fra Russland» (Olympic Athlete from Russia, OAR).

Det internasjonale ishockeyforbundet (IIHF) hadde den bekreftet russisk deltakelse i turneringen sett i lys av at det russiske ishockeyforbundet og Kontinental Hockey League (KHL) hadde tilbudt fullt samarbeid og dopingtesting av spillere siden desember 2016. Russlands president Vladimir Putin hadde gjentatte ganger sagt at det ville være en ydmykelse for Russland hvis deres idrettsutøvere ikke fikk lov til å konkurrere under det russiske flagget. Men den 6. desember avviste Putin at det ville være aktuelt for russiske utøvere å boikotte OL-turneringen som følge av utestengelsen.

Det var en viss usikkerhet om enten Russland eller Kontinental Hockey League (KHL) ville boikotte turneringen. KHLs president, Dimitri Tsjernysjenko, hadde tidligere truet med å nekte spillere fra den Russland-baserte ligaen å spille for sine respektive nasjoner hvis Russland ble utestengt fra OL, men samtidig oppfordret KHL- og landslagsstjernen Ilja Kovaltsjuk at russerne skulle delta i OL:

Den 12. desember besluttet Den russiske olympiske komité (ROC) i en enstemmig avgjørelse å tillate sine utøvere å dra til OL og konkurrere under nøytralt flagg som «Olympiske utøvere fra Russland». KHL brukte tid på å ta et offisielt standpunkt om de vil la sine spillere få delta i OL eller ikke, men den 25. januar 2018 offentliggjorde OAR sitt laguttak med 25 KHL-spillere.

Flere land uttrykte interesse for å delta i tilfelle av at Russland hadde takket nei til OL-deltagelse, blant annet Danmark.

## Kvalifisering

De åtte beste nasjonene ifølge IIHFs verdensranking etter ishockey-VM 2015 er direkte kvalifisert til turneringen. Dessuten skal et antall ytterligere nasjoner spille kvalifiseringsturneringer om de siste tre plassene. Kvalifiseringsturneringene er organisert således at 12 lag møtes i 3 forskjellige turneringer med 4 lag i hver, hvorav vinneren av hver turnering kvalifiserer seg til OL.

## Seeding

## Dommere
IIHF utnevnte følgende dommere og linjedommere til å dømme kampene under ishockeyturneingen:

## Lagoppsett

Hvert lag vil bestå av minst 15 utespillere (løpere og backer) samt to målvakter. På det meste kan et lagoppsett bestå av 22 utespillere samt tre målvakter.

I motsetning til NHL har de fleste europeiske ishockeyligaene inkludert en OL-pause i spillterminen. Russiske KHL har en 33-dagers pause, svenske SHL har en 14-dagers pause, sveitsiske National League har en 25-dagers pause, tyske Deutsche Eishockey Liga har en 26-dagers pause, tsjekkiske Extraliga har en 18-dagers pause, slovakiske Extraliga har en 14-dagers pause og den norske GET-ligaen har en 17-dagers pause. Finske Liiga har ikke planlagt en OL-pause i spillterminen men gir derimot fri til OL-uttatte spillere.

For å ha et konkurransedyktig lag ble den sørkoreanske regjeringen enige om å gi en amerikansk og seks kanadiske hockeyspillere som spilte i den koreanske ligaen dobbelt statsborgerskap for å gjøre dem spilleberettigede for landslaget.

## Treningskamper
Innen OL-turneringen spilte de deltagende landene en rekke treningskamper.

----

----

----

----

----

----

----

----

## Gruppespill
Spilleplanen ble offentliggjort 25. september 2017. Alle klokkeslett er gitt i lokal tid UTC+09.00.

### Gruppe A

----

----

### Gruppe B

----

----

### Gruppe C

----

----

## Sluttspill
### Rangering etter gruppespill

Kilde: IIHF.com 

### Trekning

### Kvalifisering til kvartfinale
De fire beste lagene (1D-4D) går direkte til kvartfinalene, mens de resterende åtte lagene (5D-12D) skal spille kvalifiseringskamper.

De fire vinnerne av kvalifiseringskampene går til kvartfinalerunden, mens taperne blir rangert fra 9.- til 12.-plass ut fra rangeringen deres i gruppespillet.

Alle klokkeslett er gitt i lokal tid UTC+09.00.

### Kvartfinaler
Etter kvartfinalene vil vinnerlagene omrangeres mellom F1 og F4. Vinneren av 1D mot E4 blir omrangert til F1, vinneren av 2D mot E3 blir omrangert til F2, vinneren av 3D mot E2 blir omrangert til F3, og vinneren av 4D mot E1 blir omrangert til F4. Taperne av kvartfinalene får en sluttplassering mellom 5.- og 8.-plass basert på deres statistikker i gruppespillet.

Alle klokkeslett er gitt i lokal tid UTC+09.00.

### Semifinaler
Alle klokkeslett er gitt i lokal tid UTC+09.00.

### Bronsefinale
Klokkeslettet er gitt i lokal tid UTC+09.00.

### Finale
Klokkeslettet er gitt i lokal tid UTC+09.00.

## Sluttresultater

Turneringens sluttresultater ifølge IIHF:

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av IIHFs direktorat:

Kilde: IIHF.com

### All-star lag og MVP
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:

Kilde: IIHF.com 

## Statistikk
### Toppscorere

Kilde: 
;Hat-tricks

### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com

;Målvakter med shutouts («holdt nullen»)
*  Jhonas Enroth (mot Tyskland)
*  Viktor Fasth (mot Norge)
*  Jonas Hiller (mot Sør-Korea)
*  Vasilij Kosjetsjkin **(2)** (mot USA og Tsjekkia)
*  Kevin Poulin (mot Sør-Korea)

### Special teams (over- og undertallsspill)

Kilde: 

Kilde: 

### Scoringseffektivitet

Kilde: IIHF.com 

### Utvisninger

Kilde: 

## Se også
* Ishockey under Vinter-OL 2018

## Fotnoter


## Referanser


## Eksterne lenker
* IIHFs offisielle nettside